《丁巳新秋宴集李客部园亭送李南枝分符之武林》
清代·徐嘉炎

水精帘卷夜光浮，莲叶田田梧叶愁。燕市离筵南浦月，吴山归路驿亭秋。

客星已见双辞阙，乡梦还惊独倚楼。醉踏轩辕台畔草，丁香可解结绸缪？

作者简介：（1631—1703）浙江秀水人，字胜力，号华隐。康熙十八年试鸿博，授检讨。在史馆中，著作与人迥异，文笔奇丽。官至内阁学士兼礼部侍郎，充三朝国史及《会典》、《一统志》副总裁。有《抱经斋集》。